HACER VER Alexandra Garcia | CANEM GALLERIA\nHACER VER Alexandra Garcia\nInauguració 25 de Gener a les 12 h.\n"Les imatges són violades, esquinçades, subjectes a interrogatori i posades a prova. Són robades, retallades, editades i reapropiades. Són comprades, venudes, llogades. Manipulades i idolatrades. Ofeses i venerades. Participar en la imatge significa prendre part en tot això" Fita Steyerl\nFer veure...Imatges. Formes de mirar. Gestos de la quotidianitat, el desplaçar la mirada cap un altre costat, cap al qual no s'acostuma a mirar. Superfícies que reclamen el seu espai i imatges que l'hi concedeixen. Violència, que trobem més enllà del que és visible. Sentir-te incòmode en el món en el que vius i com les imatges participen d'això. Llenguatge. Estratègies, de producció i consum.\nFer veure convida a l'espectador a obrir els ulls però també a tancar-los, mostrant i ocultant al mateix temps, aparences i transparències. Fer veure però també fer veure.\nEn aquesta exposició es voldria ver veure que les imatges no poden escapar a la seua funció: ser vistes. Però sí es pot canviar la manera de mirar. I Voldria fer veure (aparentar) que podem viure amb altres imatges.\nFer veure parla d'imatges i resistència. De la resistència d'allò visible i del que és visible.


El Govern presenta l'acreditació de competències en tecnologies de la informació i la comunicació (ACTIC)\nAquest certificat permetrà demostrar el nivell de competència digital davant qualsevol empresa o administració pública\nEl conseller de Governació i Administracions Públiques, Jordi Ausàs; el conseller d’Educació, Ernest Maragall, i la consellera de Treball, Mar Serna, presentaran en roda de premsa l’acreditació de competències en tecnologies de la informació i la comunicació (ACTIC). L’acte tindrà lloc a la seu del Departament de Governació i Administracions Públiques el proper dimecres, 8 de juliol, a les 12 hores.\nL’ACTIC és un certificat expedit per la Generalitat que permetrà demostrar el nivell de coneixement en tecnologies de la informació i la comunicació davant qualsevol empresa o administració pública. L’ACTIC permet avaluar la competència digital, és a dir, com s’apliquen els coneixements, habilitats i actituds que es posseeix en l’àmbit de les TIC per assolir objectius determinats amb eficàcia i eficiència, per sobre del coneixement de programari concret.\nAquesta acreditació està impulsada pel Departament de Governació i Administracions Públiques a través de la Secretaria de Telecomunicacions i Societat de la Informació, amb la col·laboració dels departaments d’Educació i de Treball.\nEl conseller de Governació i Administracions Públiques, Jordi Ausàs; el conseller d’Educació, Ernest Maragall, i la consellera de Treball, Mar Serna, presentaran en roda de premsa l’acreditació de competències en tecnologies de la informació i la comunicació (ACTIC).


Canòlich: desbordats per una experiència d'Església “creativa, nova i oberta” | Catalunya Religió\nCanòlich: desbordats per una experiència d'Església “creativa, nova i oberta”\nPer Catalunya Religió. Dll, 24/11/2014\n(Laura Mor –CR/Sant Julià de Lòria, Andorra) Han encertat el codi: el llenguatge musical ha fet arribar el missatge de l'Evangeli a molts joves que potser no se sumarien a d'altres propostes més convencionals. El bisbat d'Urgell ha assumit el risc i ha quedat quasi desbordat pel constant degoteig de participants. Corredisses, nervis, trucades i whatsapps d'última hora han acompanyat l'organització del Canòlich Music, el Festival de Música Cristiana celebrat aquest cap de setmana a Sant Julià de Lòria, a Andorra. Avui poden celebrar més tranquils l'èxit rotund d'aquesta segona edició.\n“Estem desbordats, en positiu!” ha exclamat Pepe Chisvert, delegat d'Ensenyament del bisbat d'Urgell i rector de la parròquia acollidora. És un dels testimonis que CatalunyaReligió.cat ha recollit en aquest vídeo per explicar quins elements han fet possible, per exemple, que un envelat amb capacitat per un miler de persones dissabte s'omplís de gom a gom en motiu d'una missa Gospel.\nDe l'èxit de la trobada en parla també el delegat de joventut, Lluís Plana, que ha explicat com la voluntat primera ha estat "apropar als joves una experiència d'Església creativa, nova, oberta, transparent, sincera". De la preparació del festival en parlen Àlex Molina i Eva Gómez en tant que membres de l'equip organitzatiu; i mossèn Ivan Ayala, animador de les pregàries joves del bisbat d'Urgell.\nLa clau de l'alta participació ha passat per engrescar educadors, professors i mestres de religió, responsables dels grups del bisbat i d'arreu del territori. L'organització també assenyala la tasca de voluntaris, més de seixanta, que han facilitat la logística.\nValors, Twocats pel Gospel, taizé, Sant Julià, Pepe Chisvert, música cristiana, música, Lluís Plana, Kairoi, joves, joventut, Jesús, Ivan Ayala, instituts, festival, Eva Gómez, esperança, Eric Díaz, delegació, Concerts, Àlex Molina, alegria, Canòlich Music, Festival Canòlich Music, Urgell, Joves, Actes, Espiritualitat, Comunicació, Papa Francesc, Bones notícies


El barri de la Font del Ros s'endinsa de ple en la seva festa major - Regió7 :: El Diari de la Catalunya Central\nEl barri de la Font del Ros s'endinsa de ple en la seva festa major\nLa plaça gran acollirà bona part dels actes per a tots els públics durant tres dies\ndani perona berga 27.06.2019 | 10:47\nFesta de l'escuma de l'any passat AAVV Font del Ros\nFesta de l'escuma de l'any passat\nLa Font del Ros de Berga s'endinsa de ple en els actes de la seva festa major. El barri de la zona sud de la ciutat acollirà des d'aquest divendres i fins diumenge una quinzena de propostes per a tots els públics. L'Associació de Veïns de la Font del Ros ha organitzat un programa festiu que inclou des d'activitats per als més menuts fins a propostes clàssiques, i també amb la incorporació de novetats com és el cas de la primera trobada de gegants amb el bateig del gegantó de la Font del Ros, que s'estrena aquest dissabte. Serà a partir e les 5 de la tarda amb la participació de diverses colles de gegantons d'arreu del país i amb la colla gegantera de Montmajor i la Bauma dels Encantats com a padrins del gegantó del barri.\nLes activitats, però, s'iniciaran divendres a la tarda amb una masterclass de zumba gratuïta dirigida per Sandra Tristante i Janet Ferrer i amb la festa de l'escuma. A la nit, PD Urrixic amenitzarà la vetllada amb música de tots els temps. Dissabte a la tarda, de manera paral·lela a la cercavila gegantera pels carrers del barri i amb parada a la residència, l'exterior de l'equipament residencial acollirà la tradicional cantada d'havaneres a càrrec del grup Sac i Ganxo i amb la col·laboració de la Coral de la Font del Ros. Serà a partir de 2/4 de 6 de la tarda. A la nit, la plaça gran del barri esdevindrà l'epicentre de la festa amb el ball amenitzat per Trio Dolce Vita. Durant la mitja part hi haurà repartiment de coca per a tothom i al bar de l'entitat veïna, se serviran, a preus populars còctels realitzats per Èric Parcerisa.\nDiumenge serà el darrer dia d'activitat. A partir de les 11 del matí, el Bar Granja Font del Ros acollirà una sessió de jocs de taula a càrrec de CIA de Jocs l'Anònima i JugaJoc, a partir de les 11 del matí. A la mateixa hora, a la plaça, es reuniran puntaires d'arreu en la cinquena trobada al barri. Al punt del migdia, Laura Luceño amenitzarà un vermut musical. La festa s'acomiadarà amb el berenar i el ball de fi de festa amb música de So Màgic. Serà a les 7 a la plaça gran del barri.\nEls veïns de la Font del Ros de Berga recuperen la seva fontada popular.\nLa festa major de la Font del Ros escalfa motors amb el primer concurs de tapes.


Substituiré un professor d’un centre de CDC, perdré la meua identita digital quan acabe la substituciò? – CDC\nSubstituiré un professor d’un centre de CDC, perdré la meua identita digital quan acabe la substituciò?\n31 d'Octubre de 2021 per DGTIC\nLa identitat digital és per a tota la vida laboral al Ministeri d’Educació, i tot i que la relació laboral s’extingeix durant un temps, com pot ser el cas de les bosses provisionals, la identitat digital segueix activa. Per tant, pots seguir utilitzant-lo, encara que no estiguis en cap centre, excepte que no podràs accedir a cap classe o equipament de la facultat, per raons òbvies.\nSí, podràs accedir al teu correu electrònic, que continuarà sent el teu canal de comunicació oficial, el teu OneDrive, i la resta d’aplicacions d’automatització d’oficines sense problema. Cal tindre en compte que, si en 5 cursos no tornes a tenir relació laboral amb el Ministeri d’Educació, perdries la teva identitat digital i l’accés a les sol·licituds\nCategories Faq, Identitat Digital(ID) - Correu edu.gva.es Navegació per les entrades\nCom puc comprovar la Identitat Digital del meu centre?


Absolen el mosso de Sant Feliu de Guíxols acusat d'accedir a bases de dades policials per denunciar uns veïns - Diari de Girona\nAbsolen el mosso de Sant Feliu de Guíxols acusat d'accedir a bases de dades policials per denunciar uns veïns\nacn | girona 06.12.2017 | 18:50\nL´agent, d´esquena, durant el judici ACN\nL'Audiència de Girona ha absolt el mosso de Sant Feliu de Guíxols (Baix Empordà) acusat d'accedir a bases de dades policials per denunciar uns veïns. Els fets es remunten a l'any 2009 i, segons sostenia el fiscal, l'agent havia arribat a fer més una quarantena de recerques dels seus antecedents. No només a la base que aleshores tenien els Mossos d'Esquadra, sinó també a una altra de la policia estatal i la Guàrdia Civil. La sentència, però, discrepa de la tesi del fiscal, que imputava al mosso un delicte contra la intimitat i li sol·licitava 3 anys de presó. Segons el tribunal, l'agent només es va "limitar" a incorporar els antecedents dels seus veïns a les denúncies abans d'enviar-les al jutjat. Per això, conclou que no hi ha base per evidenciar que el mosso cometés una conducta penal (més enllà que Afers Interns li obrís un expedient disciplinari i l'acabés sancionant).\nEl cas que ara l'Audiència de Girona ha sentenciat es remunta a l'any 2009. L'acusat, aleshores, estava destinat a la unitat d'investigació de la comissaria de Sant Feliu de Guíxols. Segons considera provat la sentència, l'agent va accedir a bases de dades policials per obtenir informació sobre els antecedents dels seus veïns i els va fer servir per interposar dues denúncies.\nEn concret, entre els mesos d'abril i maig, l'acusat va accedir al Sistema d'Informació Policial de Persones (SIP-FP), que era el que aleshores utilitzaven els Mossos d'Esquadra, i hi va fer 39 recerques amb el nom dels seus veïns. Ho va fer "sense actuar en el marc d'una investigació policial" i fent servir tant el seu usuari com la clau d'accés.\nA més, el dia 5 de maig, el processat també va accedir a la base de dades Argos Perpol, que era la que tenien la policia espanyola i la Guàrdia Civil, i a la qual només podien entrar-hi determinats comandaments dels Mossos d'Esquadra. Per buscar informació dels seus veïns, va fer servir la contrasenya d'una caporal.\nDesprés d'això, segons recull la sentència, l'agent va interposar "dues denúncies particulars" contra la parella. A la primera, sostenia que la dona era víctima de violència domèstica. I a la segona, que els seus veïns l'havien insultat i amenaçat. A l'hora d'entrar els escrits al jutjat, els va acompanyar de la informació personal i els antecedents que havia extret de les bases de dades policials.\nEl fiscal sostenia que aquesta conducta constituïa un delicte contra la intimitat. Per això, sol·licitava que se imposés una pena de 3 anys de presó, una multa de 6.600 euros i que se l'inhabilités durant 8 anys.\nSense transcendència penal\nLa sentència de l'Audiència de Girona, però, no comparteix les tesis del fiscal. Tot i admetre que el mosso va entrar a les bases de dades, i hi va buscar informació per vestir les denúncies, el tribunal no creu que l'actuació de l'agent constitueixi delicte perquè es va "limitar" a fer constar els antecedents dels seus veïns a les denúncies abans d'enviar-les al jutjat.\n"La seva actuació es va restringir a incorporar les dades a la denúncia", diu la sentència. Ara bé, l'Audiència sí que recull que la seva actuació no va ser procedent, tot i que diu que el càstig, en aquest cas, no ha de ser penal sinó administratiu.


Wikiloc - CASTELL DE POPA - CASTELL ST MARTI CENTELLES trail - Sant Martí de Centelles, Catalunya (España)- GPS track\nCASTELL DE POPA - CASTELL ST MARTI CENTELLES\nCaminada Castell de Popa (Hiking)\nMOIANES - Rovira dels Cerdans-Font Sauva Negra-Castell de Castellcir o de la Popa. (Hiking)\nSant Martí de Centelles (Cycling)\nViewed 5005 times, downloaded 194 times\nSortida matinal a Sant Martí de Centelles per visitar tant el castell de Castellcir anomenat també castell de Popa i com el castell de Sant Martí de Centelles.\nIniciem la ruta a la casa pairal de la Rovira de Cerdans i seguim una àmplia pista que seguirem fins al coll de Prims on agafarem la pista que baixa més fort i que no deixarem fins entrat al bosc de la Sauva Negra on trobarem la font que avui brollava poc.\nTota l'estona seguim el camí que planejanti en baixada farà la volta a la montanya des de la vessant est fins a la vessant oest i sud on trobarem la Casa Nova del CAstell, un mas desocupat però amb arbres molt bells al seu voltant.\nSeguirem la pista en dirección a ponente fins que trobarem una altra que es dirigeix al castell de Popa efilant cap a llevant. L'arribada al Castell és sensacional, molt vistosa, amb un prat digne de fer-hi el millor esmorzar. Entrem al castell que conserva moltes edificacions, fet que sorprén tant com la seva embergadura doncs no semblava tant gran.\nVist el castell tornem per un altre camí molt més curt i que ens portarà de nou al camí inicial. A la casa de la Rovira de Cerdans agafarem el camí ral per anar planejant fins al castell de Sant Martí de Centelles, que no es pot visitar doncs està en reconstrucció. No obstant, les vistes han de ser fabuloses des del mirador, nosaltres ens hemhagut de contentar amb poca cosa doncs avui les bromes no ens deixaven veure ni el Montseny.\nVist el castell, tornem a la casa de la Rovira de Cerdans per tornar al punt d'inici.\nEns comentava el pagès que el camí que puja des de la carretera de Centelles a Sant Feliu de Codines és privat i que s'hauria d'arribar al lloc des del camí que de Centelles puja al Puigsagordi.\nEl temps esmerçat ha estat de tres hores i mitja amb esmorzr inclòs.\nAquesta ruta l'hem feta en Pep, la Carme la Pilar i l'Ignasi.\nFont sense garantia sanitaria\nEDIFICACIONS ADJACENTS AL CASTELL\nEdificacions al costar del castell. També hi hem posat la capella del castell i alguna foto del seu interior\nABEURADOR DEL CASTELL DE ST MARTI DE CENTELLES\nPer les cavalleries\nsota la muralla de llevant\nCASTELL DE ST MARTI DE CENTELLES\nActualment en restauració\nlolahp Mar 21, 2019\nVeig que la descripció de la ruta no és com està relatada. doncs la direcció del track és primer al castell de centelles i després coll de prims i castell popa i tornar a rovira cerdans.\nCom q no vaig seguir aquest track, la vaig fer segons la teniu relatada.\nUn altre observació: A la casa nova del castell vam veure q hi ha un cami més directe q porta al castell de la Popa . El que heu marcat és algo més llarg.\nGràcies per la ruta. Es molt maca.\nHi, found this interesting trail: CASTELL DE POPA - CASTELL ST MARTI CENTELLES https://www.wikiloc.com/hiking-trails/castell-de-popa-castell-st-marti-centelles-9276513 Regards, Wikiloc - Trails of the World


20075 - Resultats de la cerca - Dipòsit Digital de Documents de la UAB\nPàgina inicial > Resultats de la cerca: 20075\n4 p, 205.0 KB Dret del Medi Ambient  / Universitat Autònoma de Barcelona. Facultat de Dret\n1 p, 38.0 KB Dret del Medi Ambient  / Universitat Autònoma de Barcelona. Facultat de Dret\n1 p, 39.5 KB Dret del Medi Ambient  / Universitat Autònoma de Barcelona. Facultat de Dret\n4 p, 61.0 KB Dret del Medi Ambient  / Universitat Autònoma de Barcelona. Facultat de Dret\n4 p, 161.5 KB Dret del Medi Ambient  / Universitat Autònoma de Barcelona. Facultat de Dret\n4 p, 31.1 KB Dret del Medi Ambient  / Universitat Autònoma de Barcelona. Facultat de Dret\n5 p, 34.3 KB Dret del Medi Ambient  / Universitat Autònoma de Barcelona. Facultat de Dret\n4 p, 43.7 KB Dret del Medi Ambient  / Universitat Autònoma de Barcelona. Facultat de Dret


El 72% dels consumidors ha retallat la despesa en bars i restaurants\nEls sopars i els menús de migdia són les franges de consum de la restauració més afectades\n22 de d’abril del 2021. 16:25\nEl 72% dels consumidors reconeixen que gasten menys que abans de la pandèmia en bars i restaurants. L’informe d’Aecoc Shopperview sobre el transvasament de consum d’alimentació de fora a dins de les llars per la crisi del coronavirus, que s’ha presentat en el 18è Congrés Horeca d’Aecoc. En concret, l’estudi mostra també que el 29% visita bars i restaurants almenys una vegada a la setmana, un percentatge 36 punts per sota del que es registrava abans de l’inici de la pandèmia.\nL’informe apunta també que els sopars i els menús de migdia són les franges de consum de la restauració més afectades. Així, dos de cada tres enquestats ja no surten mai o gairebé mai a sopar, fet que suposa un 20% menys de consumidors que abans de la pandèmia, mentre que ha caigut un 13% el nombre de ciutadans que va a bars i restaurants al migdia almenys una vegada per setmana.\nLa crisi del coronavirus ha provocat el creixement de la freqüència de consum d’alimentació a la llar. Vuit de cada deu enquestats assegura que cuina al migdia cada dia o gairebé cada dia, mentre que el 40% diu que ha elevat la seva despesa en productes per cuinar a casa. Aquest transvasament de consum a la llar ha fet créixer també categories de producte com els plats preparats del supermercat. Actualment, un 43% dels consumidors opta per aquesta opció almenys una vegada a la setmana i el 13% ha incrementat la seva despesa en plats preparats per menjar. En el cas del ‘delivery’, un 30% dels consumidors demana menjar a domicili almenys una vegada a la setmana i el 24% reconeix que ha incrementat la seva despesa en aquest servei.\n«Les restriccions lligades a la pandèmia, juntament amb l’estalvi i la por del contagi, han fet que tinguem consumidors més casolans i que han canviat els seus hàbits, fet que ha generat noves necessitats a les quals estan responent solucions com els plats preparats i el ‘delivery’», ha explicat la gerent de l’àrea d’estratègia comercial i màrqueting d’Aecoc, Rosario Pedrosa.\nEfectes del ‘delivery’ en els comptes\nEfectes del ‘delivery’ en els comptesD’altra banda, en el congrés s’han presentat els primers resultats de la investigació que Aecoc i Thinknovate, la ‘spin off’ de elBullifoundation, estan portant a terme aplicant la metodologia Sapiens per analitzar les claus dels serveis de repartiment de menjar a domicili en les seves diferents modalitats i quin impacte tenen sobre la rendibilitat de bars i restaurants. «El coronavirus ha fet del ‘delivery’ una necessitat per a molts bars i restaurants que, a causa de les restriccions, no tenien la seva principal font d’ingressos. Una vegada passi la pandèmia, el primer objectiu de la majoria d’aquests negocis serà omplir les seves sales, per la qual cosa hauran d’analitzar com encaixar el ‘delivery’ en la seva estratègia empresarial perquè sigui sostenible i rendible», ha explicat la responsable de l’àrea d’Horeca d’Aecoc, Patricia Fernández. Els resultats preliminars d’aquesta investigació mostren com els costos derivats del servei a domicili estan afectant la comptabilitat dels negocis. De fet, l’informe indica que la rendibilitat d’un restaurant estàndard a ple funcionament passa del 19,4% sense repartiment a domicili a un 13,5% quan s’introdueix el servei. No obstant, per a restaurants amb els recursos per oferir-ho, el ‘delivery’ es converteix en una via d’ingressos addicionals que els permet optimitzar recursos i completar la seva facturació. La investigació avança sobre quin és l’equilibri ideal per als restaurants independents mitjans en els quals conviuen serveis de sala i de repartiment. Així, segons la simulació plantejada, una vegada se supera el 25% de comandes d’entrega a domicili, la rendibilitat dels establiments cau per sota del 10%.\nBars Alimentació Comerç Distribució comercial Restaurants


L'intent de boicot a Álvarez de Toledo a la UAB i els llaços grocs d'Arrimadas\nLes candidates del PP i Ciutadans protagonitzen dues imatges impactants a poques hores de l'inici oficial de la campanya del 28A\nRedacció 11/04/2019 - 15.45 Actualitzat 11/04/2019 - 17.12\nLes candidates del PP, Cayetana Álvarez de Toledo, i Ciutadans, Inés Arrimadas, aquest dijous a la UAB i al Parlament\nAquest dijous, i poques hores abans que comenci oficialment la campanya electoral de les eleccions generals del 28A, l'activitat d'alguns dels candidats ha generat polèmica i fins i tot incidents.\nÉs el cas de Cayetana Álvarez de Toledo, que encapçala la llista del PP per Barcelona: unes 200 persones s'han manifestat a la Universitat Autònoma de Barcelona contra la seva participació en un acte.\nEls manifestants han intentat impedir que pogués arribar a la Sala Teatre, on es feia l'acte, però només han aconseguit endarrerir-lo.\nLa candidata del PP no ha estalviat qualificatius per definir els manifestants:\n"Marrecs, totalitaris, pijos', reaccionaris, subvencionats, consentits que pretenen segrestar aquesta universitat. Ni un pas enrere per part nostra."\nLa periodista i política ha afegit recomanacions per als manifestants: els ha dit que vagin a la biblioteca, perquè aprenguin, ha dit, que "existeixen diferències, opinions diverses, que això és la democràcia".\nEn alguns dels vídeos gravats durant l'incident es pot veure com una de les persones que anava en direcció a la Sala Teatre acompanyant la política del PP fa una salutació feixista un cop ha superat els manifestants:\n Jordi Magrinyà (@MagrinyaJordi) 11 d'abril de 2019\nCasado: "Kale borroka dels totalitaris independentistes"\nEl president i candidat a la presidència del govern del PP, Pablo Casado, ha qualificat l'incident de "manca de llibertats" i de "kale borroka" dels "totalitaris independentistes":\n Pablo Casado Blanco (@pablocasado_) April 11, 2019\nEn un acte a València Casado ha afegit qualificatius a l'incident: ha dit que és un "apartheid" de "violència i intimidació", i ha afirmat: "com a president ho pararé".\nSense fer referència a Álvarez de Toledo, una altra de les caps de llista al Congrés per Barcelona, Inés Arrimadas, ha condemnat "les imatges esgarrifoses" obra de "comandos feixistes separatistes":\n Inés Arrimadas (@InesArrimadas) April 11, 2019\nArrimadas: "Apunti'm a aquesta llista negra"\nPrecisament la mateixa Arrimadas ha protagonitzat aquest dijous una altra imatge cridanera al Parlament en un dels seus últims plens com a cap de l'oposició.\nLa líder de Ciutadans ha mostrat un manyoc de llaços grocs, i ha reptat el director de l'Oficina de Drets Civils i Polítics de la Generalitat, Adam Majó, que l'afegeixi a una suposada "llista negra":\n"Apunti'm a mi a aquesta llista negra perquè aquest són alguns dels llaços que he tret, juntament amb els meus companys, als carrers, als parcs i als espais públics de Catalunya."\nHo ha dit durant una moció del PP que volia que el Parlament reclamés el cessament de Majó. Aquesta moció ha estat rebutjada amb els vots en contra de JxCat, ERC, la CUP i Catalunya en Comú-Podem.\nEleccions 28A Inés Arrimadas PP Cayetana Álvarez de Toledo


El conseller d’Esports de la Generalitat Valenciana rep als campions individuals i de Copa 2 – Fundació de Pilota Valenciana\nDilluns 28 de Desembre del 2020 a les 15.52 hores. maties oliver\nEl conseller d’Esports de la Generalitat Valenciana rep als campions individuals i de Copa 2\nEl titular d’Esport de la Generalitat, Vicent Marzà, ha assistit a una trobada amb les campiones i els campions de diversos tornejos de pilota valenciana que compten amb el suport de la Generalitat. També han participat els presidents de la Federació de Pilota Valenciana José Daniel Sanjuan, i de la Fundació per la Pilota Valenciana, Josep Maria Catalunya; així com el director general d’Esport, Josep Miquel Moya.\nLa trobada s’ha realitzat al Frontó Carrer de la Pilota de Foios, en el qual Esport de la Generalitat i l’Ajuntament han invertit vora 50.000 euros per a millorar aquestes instal·lacions esportives. Els assistents l’han pogut conéixer de primera mà acompanyats per l’alcalde de Foios, Sergi Ruiz, i la regidora d’Esports, Mari Carmen Cabo.\nA la trobada han assistit Francesc Xavier Puchol (Puchol II), campió individual d’escala i corda; Antonio Ordiñana (Tonet IV), campió individual de raspall; Victoria Díez (Victoria), campiona individual de raspall femení; Santi Ferrer (Ferrer) i Josep Roig (Conillet), guanyadors de la Copa 2 d’Escala i Corda; i Vicent Sendra (Vicent) i Josep Llopis (Ricardet), campions de la Copa 2 de Raspall.\nVicent Marzà ha fet un balanç de les diferents línies d’actuació que es porten a terme des de la Generalitat en relació a la pilota valenciana amb tots ells i ha explicat que “fa uns quants anys que estem centrats a potenciar la professionalització, crear un planter de base amb diferents programes educatius, acompanyar amb les ajudes necessàries i estar en tot moment al costat de les jugadores i els jugadors”.\nEl titular d’Esport de la Generalitat ha volgut agrair el “gran treball que està duent a terme la Federació, que ha estat capaç d’acabar tots els campionats d’enguany, i les diferents iniciatives de reflexió, formació i professionalització que estem impulsant des de la Fundació, una entitat que vam crear fa tres anys. Sense haver assentat moltes bases fa uns quants anys, aquest 2020 haguera sigut encara més complicat”, i ha afegit: “Ho ha estat molt per a tots vosaltres en el vostre dia a dia i en partides, en què segons l’evolució de la pandèmia, es podia o no tindre públic que donara calor i ànim a aquest esport que també és cultura i identitat pròpia per a nosaltres. Els qui hui esteu ací heu superat molts obstacles i teniu merescudes recompenses de victòries en campionats, però també representeu a tots els companys i companyes que hi han participat. La pilota valenciana està en forma i vosaltres en sou la prova. Sou un exemple de superació i de cohesió social en un any que ha estat duríssim”.\nMarzà també ha volgut fer menció a la necessitat de millorar les infraestructures relacionades amb la pràctica de la pilota valenciana, “un objectiu que vam iniciar fa tres anys i que ens ha permés ajudar els ajuntaments. És el cas de la millora d’aquest frontó que ens acull i que està permetent que als nostres pobles tinguem espais dignes per a potenciar la pràctica del nostre esport en diferents modalitats, amb trinquets i frontons a l’altura de les necessitats, no només dels esportistes de la vostra talla, sinó també per a aficionats i xiquets i xiquetes que estan fent cada vegada més grans les escoles de pilota que tenim arreu dels municipis”.\nAixí mateix, el conseller ha fet referència a “la importància d’impulsar l’educació esportiva entre els xiquets i xiquetes i amb programes com ‘Pilota a l’Escola’ hem aconseguit ser el territori amb més activitat física en el context escolar. En el cas de ‘Pilota a l’Escola’ es tradueix en el fet que l’alumnat conega directament el nostre esport i que s’aficionen a practicar-lo i seguir-lo. Ells i elles són un planter que es fixa en els jugadors i jugadores que hui esteu compartint aquesta trobada i segur que alguns d’ells arribaran on esteu vosaltres ara”.


Araceli, de 96 anys, la primera persona que rep la vacuna contra la Covid-19 a Espanya\nImatge d'Araceli, de 96 anys, la primera persona a Espanya en rebre la vacuna contra la Covid-19 | RTVE\nHo ha fet a la residència 'Los Olmos' de Guadalajara\nper Alejandro Cañete 27/12/2020 10:25h\nEl dia D de la pandèmia de la Covid-19 a Espanya per fi ha arribat, el que molts han volgut anomenar el començament del final. Aquest diumenge 27 de desembre ha començat l'esperada campanya de vacunació contra el coronavirus a Espanya. I ho ha fet tal com estava previst, pocs minuts després de les 9.00 hores a la residència de Los Olmos de Guadalajara.\nLes primeres dues persones a posar-se la vacuna han estat una resident i una treballadora del centre. L'expectació era molt gran minuts abans d'arribar la primera espanyola que es posaria la vacuna a Espanya. Araceli Hidalgo, de 96 anys, nascuda a Guadix (Granada) el 1924, fa 25 anys que està empadronada a Guadalajara on té un fill i una filla, quatre nets i un besnet.\nEl procés ha estat molt ràpid. L'àvia s'ha assegut en una cadira del centre de gent gran acompanyada per les dues sanitàries que li han administrat la dosi. Com és lògic, Araceli deia que estava una mica «nerviosa», tal com es podia veure en una de les imatges prèvies a la vacunació, on se l'ha vist senyant-se.\nMentre la sanitària es preparava per posar la vacuna al braç, li anava recordant que només seria una «punxadeta». I en un moment, Araceli s'ha convertit en la primera persona a Espanya en vacunar-se contra la Covid-19. I ha estat tot un èxit. La mateixa Araceli comentava, després que la infermera expliqués que podria sentir algunes molèsties, que no havia estat «res» i que «gràcies a Déu». També repetia «molt bé» a les preguntes dels periodistes sobre què pensava.\nMónica Tapias, la segona persona en vacunar-se\nUna vegada s'ha vacunat Araceli, el torn ha estat per a Mónica Tapias, auxiliar d'infermeria de 48 anys de Guadalajara i que fa 10 anys que treballa a la residència pública Los Olmos, la primera sanitària que s'ha vacunat a Espanya. «Nerviosa», més per l'expectació que per la vacuna en si deia que ser la primera professional de l'àmbit sanitari en vacunar-se «és un orgull de veritat». Lamentava que «és una pena» que la vacuna «no hagi arribat a temps per salvar» a molta gent que ha mort de la Covid-19. Per això, anima «a la població que es vacuni perquè és important».\nDesprés de rebre la vacuna, les dues protagonistes del dia han coincidit assegudes en dues butaques a prop de la cadira on s'han vacunat. I és que s'han mantingut a l'espera obligatòria de 15 minuts per comprovar si la vacuna provocada algun efecte secundari advers. Durant aquest temps, han pogut comentar la jugada entre elles reconeixent que es trobaven bé i que no passava res.\nAraceli parlava amb les sanitàries sobre la importància del pas que han donat vacunant-se. I llençava dos missatges molt importants en aquests temps de pandèmia: «A veure si ens portem tots bé» per «a veure si podem aconseguir que el virus aquest marxi».\nLa vacunació segueix per residències de tota Espanya\nAl llarg d'aquest diumenge, residències de totes les comunitats autònomes i de Ceuta i Melilla començaran a subministrar les primeres dosis de la vacuna de Pfizer-BioNTech que han rebut en les darreres hores. Després de l'arribada del primer lot a un centre logístic de Guadalajara escortat per la Guàrdia Civil, es van distribuir en els punts habilitats per les comunitats autònomes. Les Forces i Cossos de Seguretat de l'Estat i l'Exèrcit han col·laborat en la seva distribució.\nLes Forces Armades han portat en avió les vacunes de Canàries, Balears i de les ciutats de Ceuta i Melilla des de la base militar de Getafe, a Madrid. En la resta de comunitats, el transport s'ha fet per carretera. Després d'una primera entrega anecdòtica, s'esperen rebre 350.000 dosis setmanals a tota Espanya.\nTots els detalls sobre la nova variant de coronavirus que ja ha arribat a Espanya


CONCURS COETS D'AIGUA 2019\nUn altre any, i encara que sigue repetitiu, gràcies a tots per la fabulosa participació de tots el xiquets del poble i els seus familiars, ha sigut festa grossa.\nUs paso un link on podeu veure les fotos i la llista de participants i els resultats.\nPublicat per astronomia masdenverge a 9:29 Cap comentari:\nCONCURS COETS D'AIGUA 2018\nUn altre any s'ha pogut fer a festes el concurs de coets d'aigua. Esta sent any rere any molt participatiu. Aquest any al voltant d'una treintena de participants, malgrat la onada de calor que estem patint.\nGRACIES A TOTS ELS PARTICIPANTS !!!!!\nI als pares dels xiquets, es clar.........\nPublicat per astronomia masdenverge a 5:10 Cap comentari:\nCel Salamanca estiu 2017\nPublicat per astronomia masdenverge a 8:58 Cap comentari:\nConcurs coets d'aigua 2017\nPublicat per astronomia masdenverge a 8:57 Cap comentari:\nNebulosa Orion M42\nAquesta fotografía de la Nebulosa de Orion o M42, la vam fer el 7 d'Abril, desde el terrat del Josep Albiol.\nPublicat per astronomia masdenverge a 14:59 Cap comentari:\nPrimeras fotografíes amb foco primari\nHola, aquestes son les primeres fotografíes que hem fet a foco primari de la lluna.\nComençem l'aventura de la astrofotografia!!!!!!\nA veure i us podem premiar amb unes fabuloses fotos de l'univers.\nPublicat per astronomia masdenverge a 14:26 Cap comentari:\nDia sense Estrelles\nEl passat dia 22 de Desembre de 2016, va ser per nosaltres una nit fosca, sense estels,...... Manel Constatino Forné, soci nº8, ens va deixar.\nSumats al dolor de la familia per la pèrdua del seu fill Manel, l'Associació amics de l'Astronomia Masdenverge vol fer-li un merescut reconeixement, como no podria ser d'una altra manera, posant-li a una estrella com a cognom Manel per a la nostra Associació, per a que cada nit, quan aixequem el cap al cel ,i veiem l'inmensitat de l'univers, podem recordar i sigui recordat el nostre estimat Manel, el nostre estimat soci.\nParlant amb els seus pares s'ha decidit que l'afortunada sigui Arturo (Arcturus ), d'ara en endavant per natros Arturo Manel.\nLes seves coordenades son AR: 14h16m25.109s DE:+19°05'39.64"\nEs la estrella principal de la constel·lació de Boyero (Alpha Bootis), que amb una magnitud de 0.4. es una de les estrelles mes brillants del firmament.\nEstà a una distància de 36.7 anys llum.\nI a partir d'ara haurem d'afegir que per la seva bondadosa personalitat,el gran valor humà i capacitat d'estimar guayant-se lo carinyo de tots nosaltres, l'ànima de Manel estarà vinculada a aquesta gran estrella.\nPublicat per astronomia masdenverge a 4:10 Cap comentari:


Diari de Retalls: de juny 2010\nTanquem el taller\nJa ha arribat la fi del curs i toca tancar el blog que he utilitzat per a l'assignatura optativa Taller del Geògraf i de l'Historiador. La cosa ha anat molt bé, així que, tot i no actualitzar-lo més, el deixe actiu per si a algú li fa paper.\nDesprés del de Pasqua, els meus antics alumnes tornen a fer un soparot, amb el seu corresponent cartell que ja comença a ser una tradició:\nEm reitere: són uns cracks.\nPublicat a les 12:50 3 comentaris:\nFa molt, molt de temps, a un Saló del Còmic molt llunyà, ens vam trobar amb d'allò milloret de la Galàxia...\nEra una terra de sorpreses, amb exposicions de pàgines originals de grans herois...\nAmb conferències d'admirats autors...\nAmb fauna local d'allò més variada...\nEns va servir per a aprovisionar-nos de merchandising variat, samarretes xules... i una maleta plena de còmics, clar.\nSi pot ser, l'any que ve repetim.\nPublicat a les 19:22 6 comentaris:\nArxiu: Cine, Eli i jo, Frikeries, Llauisaes\nBiblioteca Alcoiana (XXIV)\nTítol: Alcoy contado por sus piedras y vida de Vicente Pascual\nEditor: Autoedició, Grafixman (imp.), Cocentaina.\nL'estudi més profund que mencionava l'autora a la guia ja comentada el trobem precisament ací, un llibre que recopila informació sobre les principals obres arquitectòniques localitzades a Alcoi (i comarques) i els seus autors, amb abundància d'imatges.\nL'estructura és la cronològica, amb diferents períodes de temps des de la fundació de la vila (sense oblidar-se de les restes més antigues al preàmbul) fins a 1950, ja que a partir d'ací s'imposa el racionalisme i els edificis perden qualitat estètica i originalitat. Fora d'esta distribució, l'autora dedica especial atenció al Conservatori, la Casa Laporta i l'Hort de Brutinel, per la seua singularitat, i vos recomane sobre tot que es detingueu en aquest últim, ja que pocs a Alcoi sabran que existeix aquesta meravella al nostre terme.\nLa segona part de l'obra està dedicada a la biografia de Vicent Pascual Pastor, però també aborda breument la del seu company, l'arquitecte Timoteu Briet Montahud, del qual hi ha menys informació. Res a objectar a una biografia molt completa sobre les diferents facetes de Pascual com a arquitecte, acadèmic i polític, ja que també va ser professor i director de l'Escola Industrial i, a més a més, alcalde d'Alcoi.\nFinalment, afegeix diferents annexes com discursos, plànols, articles o fotografies relacionats amb el biografiat, i adjunt porta el DVD Alcoy Modernista, reeditat per a l'ocasió en aquest format.\nUna obra molt completa, en definitiva, però que també té, al meu paréixer, algunes mancances que no li permeten ser rodona.\nEn primer lloc, tot i que siga un llibre divulgatiu i no erudit, pense que és necessari un major rigor historiogràfic, amb una correcta citació de les fonts utilitzades i una millor elaboració de la Bibliografia, ja que el criteri cronològic que ha utilitzat no ajuda res a l'investigador que vulga consultar-la. També s'ha de ser més detallat quan es parle d'expedients, llicències d'obres o articles periodístics, ja que no hi ha forma de saber quins són en concret.\nAixò pel que fa al contingut, i sobre el continent, pense que la maquetació i el disseny del llibre són un poc... "d'anar per casa", i que podria haver-se tingut un poc més de cura, des de la mateixa portada, fins a l'alineació dels textos (a vegades a l'esquerra, a vegades justificats), passant per la disposició de les fotografies, que sol ser arbitrària i deixa espais buits i desquadrats.\nDe tota manera, són detalls menors i no impedixen que es puga gaudir d'una obra que, de segur, agradarà a tothom, així que la recomane de veritat a tot aquell que vulga conéixer millor el nostre poble i els personatges que el van imaginar al seu moment.\nPublicat a les 20:17 7 comentaris:\nEn efecte, tinc el gust de participar en la refundació d'AVAI, l'Associació Valenciana d'Arqueologia Industrial, que va estar activa als anys 90 i s'encarregava de vetlar pel coneixement de la disciplina com a mètode d'estudi històric i per la protecció del patrimoni industrial.\nEls objectius ara són els mateixos, i de moment centrem la nostra activitat al voltant d'aquest blog, però hi han previstes diverses actuacions que aniran prenent forma poc a poc. Tots els articles que vaja escrivint allí, els posaré també per ací.\nPer descomptat, tots els que estigueu interessats en formar part de l'associació esteu convidats, soles haveu d'omplir aquest formulari.\nArxiu: AVAI, Història i Art\nDiari de Retalls 4.0\nDeu ser que l'edat no perdona i em faig més "puretilla", així que m'apetia un blog més sobri, menys barroc, més "sosainas". Aprofite de pas per a modificar un poc els enllaços i la capçalera. Provarem un temps a veure com va aquest nou disseny.\nPublicat a les 19:53 3 comentaris:\nUn parèntesi més\nUn any més, inevitablement m'ha vingut la crisi del bloguer i he estat uns dies amb el cervell mort i sense capacitat d'escriure, però no patiu, que poc a poc em torne a posar en marxa i a continuar desvariant per ací.\nPublicat a les 09:45 2 comentaris:


Passtissets d'en Doraemon, cuina japonesa, Dorayaki, anko, postre japones\nHome » Dorayaki, pastissets d'en Doraemon\nM’ha costat molt i molt treure aquesta recepta, per això també em fa especial il·lusió compartir-la. Si no la voleu probar però teniu curiositat per com son els Dorayakis, us recomano que aneu a la Pastisseria Ochiai, c/ Urgell cantonada Aragó, és una pastisseria japonesa a Barcelona.\nAquesta recepta te dues parts, una la massa i l’altre el contingut, anomenat Anko. Amb les proporcions que poso en surten 12 (24 meitats).\nPer a fer l’Anko:\nMongetes vermelles, azukis 200gr (les haurem posat 12h en remull) i cuit durant 1,40 min. Si la bullim amb alga Kombu quedaran millor, més tovetes.\nSucre 160 gr (pot ser sucre integral)\nPer a la massa del Dorayaki:\nFarina de blat (de rebosteria) 200 gr\nUna cullerada de llevat en pols (tipus Royal)\nUn cop cuita la mongeta Azuki, ho triturem tot i fem com si fos una melmelada, li posem el sucre i anem remenant.\nEs baten els ous, s’hi afegeix el sucre i la mel, la farina i el llevat i es va remenant suaument, es deixa reposar 30 min.\nPassada aquesta estona es posa al foc una planxa llisa, com per a fer creps, la pintem (molt poc) amb oli. i amb un cullerot anem fent cercles, procurant que quedin de la mateixa mida tots, quan tinguin bombolletes li donem la volta.\nAnem untem les meitats amb el Anko i ho tanquem amb l’altra meitat. Es deixa refredar. S’ha de guardar a la nevera.\nTambé els podem congelar, els posem en paper film i els congelem per unitats, és molt pràctic fer-ho així.\nanko, doraemon, dorayaki, pastissets, postres, receptes cuina japonesa\n10 Responses to Dorayaki, pastissets d'en Doraemon\nGemma 10/12/2008 at 19:07 #\nQuina passada! Durant un temps jo també vaig estar temptada a fer Dorayakis, però preparar l’Anko em va fer mandra i al final m’ho vaig treure del cap…\nT’han quedat molt bé i són realment curiosos, oi? Sembla estrany que es puguin fer dolços amb mongetes… són ben rars aquests japonesos 🙂\njoan 08/03/2009 at 14:54 #\ncom t’ho has fet perquè el daurat et quedi uniforme? a mi em queden trossos més foscos i da’ltres més clars i alguns xamuscats!\nadmin 08/03/2009 at 21:00 #\nNo se si es truc o be per la mel que porta la recepta, el doradet sempre es obra del sucre que hi ha. Et puc dir que els coc en la planxa de ferro colat amb la que faig el peix a la brasa o verdures a la brasa.la part dorada es la que queda al cantó de la planxa, i per a treure-ho uso una pala de pastisseria de silicona. No hi ha més, fes-ne alguna proba més a veure si et surt!\nalejandro 12/03/2009 at 19:30 #\njo me llamo alejandro i llo ago dorayakis cada fin de semana i llo ice asta pequelloa pero cuestan cucho de acer i lo mas dificil lo de la sarten i lo de la massa tecansas de mober i lo no tengo saten porque no se onde encontralle la mas pequella la especial\nRamon 30/04/2009 at 13:14 #\nAquest “dorayakis” tenen un bon aspecte. Son molt bons pel paladar i quan et prens un per berenar es fantàstic et dona molta energia. Ho recomano!!\nUna bona idea dels japonesos.\nyo 10/09/2009 at 11:03 #\njajaja moltes gracies !! m’ha fet molta il·lusió poder cercar aquesta recepta 😀 enhorabona ! deu t’ho pagui amb molts intents de fills !!\nMaria 16/09/2009 at 18:22 #\nQuina passada! Portava un monton d’anys pensant lo bons que debien estar…\nEn faré segur,,,\ntara 04/01/2010 at 12:53 #\npasstissets del doraemon!\nni sabia que es poguesin fer… (bueno, ven mirat es logic que es pugui…)\nes igual, els provare de fer!!!\nmaria 04/01/2012 at 12:46 #\njo no hi he ficat mongetes a dins hi bhe ficat xocolta i son mes bons\nllepadits 14/01/2012 at 23:33 #\nAmb xocolata no ho he provat!! a veure si un dia ho faig!


Vesteix vermell Maduixot! | Ràdio Calella Televisió\nEls Castellers de l’Alt Maresme han triat la proposta guanyadora del concurs de samarretes que van convocat amb motiu del seu cinquè aniversari. Van rebre una dotzena de dissenys, entre els quals van escollir el de Jordi López. Es tracta d’una samarreta de color vermell intens, estampada amb una pinya de maduixes.\nMarc Ruiz, president dels Castellers de l’Alt Maresme, comenta l’atractiu del disseny, que està encerclat amb el nom de la colla i fa menció al seu aniversari.\nÉs una samarreta que juga sobretot amb les maduixes, més que en la figura castellera. Són de color blanc per fer contrast amb el vermell de la samarreta. Com que es vol celebrar el cinquè aniversari, en el centre hi posa aquesta llegenda. És samarreta d’estiu per poder portar pel carrer i fer proselitisme de la colla.\nAquest regal d’aniversari ha estat gràcies a l’empresa Big Mat, que ha finançat bona part del cost de les samarretes. Se n’han fet de totes les mides i es venen al preu de 5 euros.\nQui la vulgui tenir de forma gratuïta ha de venir a un assaig dels Maduixots i fer pinya en alguna de les diades que fem per les festes majors. Sinó, també muntem parada amb tot tipus de material de la colla.\nLes dates d’assaig i actuació més pròximes són: el divendres 26 de juliol a les 19.30h amb un assaig obert a la plaça Verge Maria de Blanes, on es farà un pilar que caminarà del carrer Ample fins a l’Església; el dissabte 27 a la Diada de Blanes (19h); i el diumenge 28, quan els Maduixots faran una actuació a Sant Pol de Mar (19h).\nSegüent Pineda amplia les zones verdes\nAnterior Qui ha dit que els contes són per a nens?


Tsunami Democràtic arriba a la Conca de Barberà\nTsunami Democràtic també arriba a la Conca de Barberà\nSegons aquest moviment, al llarg del dia d'avui s'han penjat 15.000 cartells i pancartes arreu del país\ndijous, 5 de setembre 2019 - 14:28h\nLa pancarta ha estat penjada en un tram de la muralla de Montblanc | Josep Andreu\nLa Conca de Barberà s'ha despertat avui dijous 5 de setembre, amb diversos cartells i pancartes del moviment Tsunami Democràtic. La muralla de Montblanc, el monument principal de la vila, no n'ha estat excepció, i des de primera hora del matí llueix una pancarta amb el lema "Canviem l'estat de les coses". El mateix Josep Andreu, l'alcalde de la vila, se n'ha fet ressò a través de les seves xarxes socials.\nMembres de l'agrupació han explicat, mitjançant un comunicat, que «s'han desplegat pancartes en llocs emblemàtics de Lleida, Tarragona, Girona, Badalona, Tortosa, Terrassa i Barcelona i s'han penjat 15.000 cartells arreu del país». Afegeixen que amb l'encartellada Tsunami Democràtic «ha volgut fer evident que es poden moure per allà on calgui quan calgui» i que són presents a tot el territori.\nTsunami Democràtic es va presentar públicament a principis de setmana com una iniciativa transversal i de país que ha de servir per donar resposta a la sentència del judici de l'1 d'Octubre, amb una resposta «desobedient i no violenta». D'entre les personalitats que han donat suport al moviment, cal destacar el president de la Generalitat, Quim Torra, Pere Aragonès o diversos consellers, el president del Parlament, Roger Torrent, i diversos dirigents polítics com Oriol Junqueras, Marta Rovira, Carles Puigdemont, Mireia Boya, David Fernández o Jordi Cuixart.


El vent i la calor revifaven les flames en zones on ja havia passat l'incendi - Regió7 :: El Diari de la Catalunya Central\nEl vent i la calor revifaven les flames en zones on ja havia passat l'incendi\na.r.t. | el bruc 31.07.2015 | 07:50\nPetits focs van tornar a afectar parts de bosc que ja havien estat cremades mireia arso\nTot i que les flames ja havien estat extingides, el perill seguia allà. I més quan bufava el vent. Les persones que lluitaven contra l'incendi van estar atentes durant tot el dia d'ahir per combatre els petits focs que s'originaven en zones de bosc que ja havien estat calcinades. Apagar-los a temps, quan encara eren petits, era la millor manera d'evitar mals majors.\nEl dia d'ahir va començar amb unes condicions climatològiques favorables per combatre l'incendi. Però a mesura que passaven les hores el temps empitjorava. El vent bufava amb molta força i les temperatures començaven a enfilar-se.\nPersonal de les Associacions de Defensa Forestal que treballava ahir als boscos propers a la urbanització Montserrat Park es mostraven preocupats. "La mica d'humitat que hi havia al matí anava bé, i alguna estona semblava que fins i tot gotejava una mica. Però ha durat poc", deien.\nDos voluntaris de les ADF que des de les 10 de la nit de dissabte lluitaven contra les flames expliquen que just quan anaven a dinar ahir al migdia els van dir que es quedessin. El cansament i les poques hores de son es feien evidents en les seves cares, però se'ls tornava a girar feina. "El vent i la calor fan que torni a haver-hi perill", explicaven. A pocs metres, les flames tornaven a enfilar-se pels arbres ja calcinats.\nLa tasca de les ADF, amb el temps, ha estat més còmoda. Almenys pel que fa al material de què disposen. Així ho creu Josep Pérez, qui fa més de vint anys que és membre de l'ADF del Bruc. "Ara tenim dos camions cisterna, però quan vam començar teníem molts menys recursos", diu. Omplir una bassa d'aigua amb els camions va ser precisament una de les tasques que va realitzar l'ADF del Bruc durant el dia d'ahir per tal d'ajudar els bombers a combatre l'incendi.


Trump obre procés penal a la investigació de la trama russa - CATzona\nTrump obre procés penal a la investigació de la trama russa\nDurant més de dos anys el president dels EUA, Donald Trump, ha atacat reiteradament la investigació sobre una possible ingerència de Rússia a les eleccions del 2016, que li van donar la victòria, retratant-la com una farsa i titllant-la d’il·legal fins i tot mesos després que el consell especial la tanqués. Ara, el mateix departament de Justícia de Trump ha obert una investigació criminal per esbrinar com va arrencar.\nEl departament de Justícia ha convertit el que fins ara era una revisió administrativa de la investigació sobre Rússia en una investigació criminal, segons han explicat dues persones coneixedores de la qüestió. La decisió dona al fiscal que porta aquesta investigació, John Durham, poder per citar testimonis i reclamar documents, impulsar un gran jurat i presentar acusacions penals.\nÉs probable que l’obertura d’una investigació criminal generi certa alarma per si Trump està fent servir el departament de Justícia amb la intenció de perseguir els seus enemics. Trump va acomiadar James Comey, el director de l’FBI sota el qual es va obrir la investigació sobre Rússia, i va atacar durant molt de temps altres agents de les forces de seguretat i d’intel·ligència acusant-los de partidistes i d’intentar torpedinar la seva elecció com a president.\nTrump ha deixat clar que veu el departament de Justícia, que habitualment és independent, com una eina que pot fer servir contra els seus enemics polítics. Aquesta visió és també un dels factors clau en la investigació oberta contra ell per un possible procés de destitució al Congrés, a més de la seva llarga obsessió pels orígens de la investigació sobre Rússia. Els demòcrates de la Cambra intenten esbrinar si va pressionar Ucraïna perquè obrís una investigació sobre certes teories mai demostrades que deien que la investigació sobre Rússia es va gestar en aquell país. Una pressió que podria haver representat un abús de poder.\nLa mesura també crea una situació insòlita en què el departament de Justícia ha obert una investigació criminal contra si mateix. Aquella investigació sobre la possible ingerència russa a les eleccions nord-americanes del 2016 la va dirigir el fiscal especial Robert Mueller, que va lliurar el seu informe a Barr al març i va concloure que no hi havia proves de conspiració entre la campanya de Trump i Rússia. Deixava oberta, però, la possibilitat l’obstrucció a la justicia per part del president.\nUn fiscal respectat\nEl fiscal general, William Barr, ha encarregat la investigació sobre aquella investigació a l’advocat John Durham, un fiscal veterà i molt respectat que ha investigat les tortures de la CIA i les connexions de la màfia. Barr ha triat Durham per protegir-se de les crítiques que l’acusen de fer la feina bruta del president i prioritzar la política a la justícia.\nEls investigadors federals només necessiten un “indici raonable” que s’ha comès un delicte per obrir una investigació, un estàndard molt inferior a la causa probable requerida per obtenir ordres judicials de cerca i escorcoll. Tanmateix, “hi ha d’haver una base factual objectiva per iniciar la investigació, un simple pressentiment és insuficient”, segons les directrius del departament de Justícia.\nBarr va manifestar escepticisme sobre la investigació de Mueller fins i tot abans de sumar-se a l’administració Trump. Setmanes després de jurar el càrrec va dir que tenia la intenció d’examinar com va començar la investigació sobre Rússia, i va utilitzar el terme “espiar” per descriure la vigilància dels investigadors sobre els assessors de campanya de Trump.\n“La qüestió és si estava ben fonamentada. I no suggereixo que no ho estigués, però cal explorar-ho”, va dir Barr als legisladors a l’abril, un mes després d’obrir una revisió administrativa sobre els orígens de la tasca de Mueller.\nL’FBI va obrir aquella investigació a finals de juliol del 2016 amb el nom en clau Crossfire Hurricane, després de rebre informació del govern australià que un assessor de la campanya de Trump havia estat contactat per algú que li oferia correus electrònics robats que podrien perjudicar la rival electoral de Trump, la demòcrata Hillary Clinton. Agents de l’FBI van descobrir aquesta oferta poc després que es fessin públics milers de missatges de correu electrònic robats dels ordinadors del Partit Demòcrata, i això, juntament amb els vincles de diversos col·laboradors de Trump amb Rússia, va aixecar sospites sobre la possibilitat que la campanya de Trump estigués conspirant amb ajuda russa.\nTrump va dedicar molt de temps a desacreditar la investigació de Mueller. Al maig, el president va dir a Fox News que els funcionaris de l’FBI que van obrir el cas havien comès traïció. “Mai no podem permetre que un altre president sigui víctima d’aquests tipus de traïció”, va dir.


1Situació de l'Imperi hitita\n2La destrucció de l'Imperi\nCommuta la subsecció La destrucció de l'Imperi\n2.1Els Pobles del mar\nSubiluliuma II o també Subiluliama, (dues maneres d'escriure el mateix nom) va ser rei hitita entre els anys 1205 aC i el 1185 aC. Era fill de Tudhalias IV. Portava els títols de Labarnas, "Sol Meu", "Gran Rei", "Rei d'Hatti" i "Heroi". El seu nom d'acord amb un protocol trobat, segurament relacionat amb les seves tombes, diu que el fundador de l'Imperi hitita portava el seu mateix nom, Subiluliuma I. Aquesta homonímia va portar a dubtar de l'existència de Subiluliuma II durant un temps.\nSituació de l'Imperi hitita[modifica]\nNo semblava que la situació política apuntés a cap desastre. Subiluliuma contava amb Síria com a fidel aliat, el rei de Carquemix, que en aquell moment era Talmi-Teixub, va establir un tractat d'aliança amb ell, Ugarit seguia sent una ciutat vassalla i des d'allà van sortir les naus per la reconquesta d'Alaixiya, que s'havia revoltat de nou, i Subiluliuma arbitrava en diversos afer dels pobles veïns. Contra Alaixiya es van lliurar tres batalles navals i algunes més a terra ferma. El rei devia guanyar la guerra doncs va aixecar un monument i va instal·lar un governant vassall al país. Una epidèmia de fam es va superar gràcies a l'enviament de gra des d'Egipte.\nSubiluliuma va fer campanya contra Tarhuntasa segons una inscripció. Però no se sap la causa real de la campanya encara que es creu que hi va haver una revolta del rei de Tarhuntasa (Kurunta o un fill de Kurunta) que havia aconseguit independitzar-se dels hitites. Tarhuntasa controlava segurament el port més important del regne, Ura, i per aquest port era per on entraven els carregaments de gra per la subsistència de l'Imperi. El control de les vies marítimes era essencial pels hitites.\nAquesta mateixa inscripció fa referència a les victòries del rei hitita sobre diverses zones rebels del sud-oest d'Anatòlia. Va lluitar contra Lukka, Wiyanawanda, Tamina, Masa i Ikuna. Es creu que va reconquerir Isuwa als assiris i que el regne va tornar a ser altra vegada un regne vassall, però en tot cas el domini no va durar gaire.\nLa destrucció de l'Imperi[modifica]\nLes causes de la desaparició de l'Imperi hitita devien ser diverses però coincidents. S'han proposat diferents causes, com ara la destrucció de les ciutats per terratrèmols i sequies prolongades, encara que també s'ha de pensar en un factor intern, la poca estabilitat de l'Imperi, encara que la propaganda, al menys des del regnat d'Hattusilis III digués el contrari. La majoria de reis ho van ser a partir d'usurpacions i crisis dinàstiques, i l'existència de diferents regnes vassalls dels hitites donava flexibilitat a l'Imperi però també el feia vulnerable. A més, cap a l'any 1190 aC els temples, els palaus i les muralles d'Hattusa van ser destruïts per un incendi. A més, a la mort de Subiluliuma II, sembla que els kashkes van aprofitar la confusió per atacar la capital del regne.\nEls Pobles del mar[modifica]\nPerò en el que tots els autors coincideixen és que hi va haver un altre factor important de tipus extern que va impedir la unitat d'acció dels diversos regnes de l'Imperi hitita. Els atacs dels Pobles de la mar es van iniciar després del 1200 aC a l'oest de les terres hitites. El gran rei va demanar l'ajut d'Ugarit i d'altres vassalls (l'única font és d'Ugarit): "l'enemic avança contra nosaltres, i són molt nombrosos... tot el que puguis disposar, enviam-ho". Ugarit va enviar tropes i vaixells deixant el seu propi territori indefens; poc després Ugarit els pirates van atacar Ugarit. El rei d'Ugarit Ammurapi escriu al rei d'Alaixiya: "Els vaixells de l'enemic son aquí, les meves ciutats cremen i passen coses diabòliques al país; com vos sabeu totes les meves tropes i carros són al país hitita i els vaixells són a Lukka així que el país està abandonat a la seva sort; els set vaixells enemics que van venir d'Alaixiya van fer molt de mal; si vos veieu algun vaixell més de l'enemic, feu-m'ho saber". Un carta enviada al rei des de l'interior diu: "les coses fortes tremolen i les fluixes estan destruïdes; el nostre aliment a les eres ha estat saquejat o cremat i les vinyes destruïdes; la ciutat està destruïda com vostè sap". Alguns súbdits del rei que es van parar a Alaixiya amb els seus vaixells es van rendir o van haver de rendir-se a l'enemic.\nPel que se sap els vaixells hitites i els dels seus aliats van ser derrotats. El rei va establir la línia de defensa amb les tropes terrestres a Lawasanda. El general d'Ugarit, Sipti Baqal informava al seu rei del desastre: "el vostre servent ha estat a la posició fortificada de Lawasanda amb el gran rei, i ara el rei s'ha retirar i ha fugit, s'ha sacrificat".\nDesprés les cartes s'acaben. Es van conservar en un magatzem perquè la gent de la ciutat va fugir i els invasors van saquejar les cases i algunes van ser cremades, però els magatzems de cartes no eren d'interès pels saquejadors. La ciutat no es va habitar mai més, ni pels antics habitants ni pels invasors, i les cartes es van conservar.\nLa data de la caiguda de l'Imperi no es pot establir sense dubte. No va ser abans del 1185 aC. Una tauleta d'Emar dataria la destrucció d'aquesta ciutat el 1178 aC i Hattusa segurament va ser destruïda al mateix temps, però Hattusa (i la seva regió) segurament la van destruir els kashkes i no els pobles del mar. Hattusa va quedar despoblada fins que molt de temps després els frigis la van repoblar. s'han trobat indicis de què els pobles del mar s'havien establert també a Tars i Mersin.\nEl títol de "Gran Rei" el va recuperar Kuzi-Teshub de Carquemix, cinc generacions després del seu quadravi Subiluliuma I, títol que es va mantenir fins a la destrucció de Carquemix per Sargon II rei d'Assíria l'any 717 aC. Es va abandonar l'ús de l'escriptura cuneïforme i la llengua hitita que va ser substituïda pel luvita en escriptura jeroglífica.\n↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 265-269. ISBN 8446022532.\nObtingut de «https://ca.wikipedia.org/w/index.php?title=Subiluliuma_II&oldid=28141840»\nLa pàgina va ser modificada per darrera vegada el 29 ago 2021 a les 18:25.


El Sónar es propaga per Barcelona | Cultura | EL PAÍS Catalunya\nEl Sónar es propaga per Barcelona\nLa 24a edició del festival de música inclou 140 actuacions d’artistes com Daito Manabe, Björk, Memo Akten o Thundercat\nBarcelona 9 JUN 2017 - 15:30\tCEST\nImatge de la passada edició del Sónar.\nEl Sónar arriba a l’edició 24 amb la intenció de sortir de la seva zona de confort. La setmana Sónar (entre dilluns vinent i el 18 de juny) oferirà activitats programades al CCCB, al Mercat de les Flors, a Glòries i a l’Auditori. Lluny dels seus dos punts neuràlgics, la Fira de Montjuïc i la Fira Gran Via, on els ritmes electrònics d’artistes com Daito Mane i Björk sonaran des de dimecres vinent (un dia abans que altres anys). Aquest any el Sónar ha sumat dos dies a la seva habitual oferta i la sessió de Björk inaugurarà una setmana que es clausurarà diumenge 18 amb l’orquestra alemanya Stargaze, que presenta juntament amb el pianista Nico Muhly l’obra Death Speaks, de David Lang, a l’Auditori.\nCom en la passada edició, el festival acollirà més de 300 propostes diversificades entre concerts, tallers, fires i xous tecnològics. Amb voluntat de créixer i consolidar-se com un laboratori d’innovació tecnològica, s’estendrà també de la mà de l’espai Sónar+D fins diumenge amb Barcelona Maker Faire Barcelona, una fira sobre la robòtica, entorns “immersius” i intel·ligència artificial al CaixaFòrum de Barcelona.\nLes xifres d’aquesta edició són semblants a les del 2016: 140 concerts (10 més) repartits en vuit espais amb 276 artistes a l’escenari, unes previsions d’assistència d’entre 105.000 i 120.000 persones amb un 52% d’estrangers procedents de més de 100 països. Quant al pressupost, el festival mourà 7,9 milions d’euros (un 4,5% més que l’any passat), dels quals l’Ajuntament aporta 400.000 euros i el Departament de Cultura de la Generalitat, 250.000. La resta es reparteix entre recursos propis i patrocinis, que aporten gairebé dos milions d’euros.\nAmb els atemptats de Londres molt presents, el codirector del festival, Ricardo Robles, ha explicat aquest dijous en roda de premsa que aquest any els controls d’accés als recintes seran més exhaustius. “Tot i que és el normal amb un nivell 4 d’alarma terrorista”, ha afegit Robles, qui ha definit aquesta edició com “una de les més ambicioses”. “El festival no creix de mida, sinó de contingut, en especial l’espai del Sónar+D”. Aquest espai tecnològic, que compleix cinc anys, reuneix les diferents parcel·les de la comunitat creativa i empresarial que es mou al voltant de la música i l’electrònica.\nL’epicentre del festival continuarà sent Fira Gran Via, on se celebra el Sónar de Nit, i Fira Montjuïc, on té lloc el Sónar de Dia, que aquest any té un escenari més, SónarXS, dedicat al talent emergent i als sons més nous que neixen als carrers. La cara més visible en l’escena electrònica inclou artistes com Justice, Moderat, Soulwax, el japonès Dito Manabe i l’estrella inaugural d’aquesta edició, Björk, amb una sessió de quatre hores a la Fira de Montjuïc.\nEn total seran nou escenaris musicals, als quals cal sumar les activitats del CCCB, que acollirà l’exposició Björk Digital, el Museu del Disseny, amb David Bowie is, l’Auditori, on David Lang clausurarà diumenge, la mostra de Brian Eno a l’Arts Santa Mònica, Blackout a La Virreina, l’IGL 2017 Global Conference al CosmoCaixa, la dansa agermanada amb la música electrònica al Mercat de les Flors i les mostres d’art sonor del Pavelló Mies van der Rohe i la Galeria Juan Naranjo.\n“Com va passar amb la darreres festes de la Mercè, des d’aquest equip de Govern hi ha una voluntat que l’activitat cultural arribi a tots els ciutadans de Barcelona”, ha dit el tinent d’alcalde de Barcelona, Jaume Collboni, que ha destacat que aquest any, per primera vegada, els barcelonins podran utilitzar la línia 9 de metro Sud, que es va estrenar el febrer del 2016. “En aquest sentit, l’any passat vam tenir problemes”, ha matisat Collboni amb referència a la vaga dels treballadors de metro que el 2016 va dificultar la mobilitat dels assistents. Des de l’organització, Robles va explicar que el servei d’aquesta línia estarà disponible divendres fins a les 2.00 de la matinada, i dissabte “non stop”. La freqüència prevista no serà superior als set minuts d’espera, s’han compromès els organitzadors i el Consistori.\n30 startups d’innovació tecnològica\n“Es un festival 100% Barcelona que ens situa a l’avantguarda tecnològica mundial,” ha dit Collboni amb referència al Sónar+D, l’espai de creativitat i tecnologia que aquest any obrirà un dia abans, el dimecres 14 de juny, amb una jornada exclusiva per a professionals sobre les noves narratives de la realitat virtual i la influència artificial en les arts.\nDe fet, conceptes com “realitat virtual”, “robòtica”, “intel·ligència artificial” o “startups” han estat els més repetits durant la roda de premsa d’aquest dijous. “S’amplia l’oferta de realitat virtual, creixem el cap de setmana amb l’espai Marker Space”, ha especificat Robles. Com en edicions anteriors, els directors (Robles i Enric Palou) han insistit en la idea que el Sónar no és només un espai musical, sinó també un festival d’“innovació tecnològica”.\nAmb aquesta idea de “construir i imaginar la indústria del futur”, Sónar+D organitzarà el gran aparador de Startup Garden, que tindrà 30 startups especialitzades en indústries creatives, seleccionades entre 200, de més de 10 països. Sónar+D s’estén aquest any també al públic familiar amb la incorporació de Marker Faire Barcelona, que reuneix entusiastes del “faci-s’ho vostè mateix” i inclou activitats orientades a l’enginyeria, com l’electrònica, la robòtica o la impressió 3D. En la recerca de les noves narratives digitals del futur, neix en col·laboració amb Movistar+, Sónar360º, un espai dedicat a la “immersió digital total”.\nTota la programació, els horaris i els escenaris es poden consultar al web del festival.


La pregunta: Gran Premi del Japó – Fórmula 1 en Català\nQuè en penseu de la situació dels motors 2016, on sembla que gairebé tothom portarà Mercedes o Ferrari i a més hi poden haver motors 2016 i 2015 a diferent preu?\nGuillem Solà: No m’agrada que els propulsors es limitin a només dues opcions. D’aquesta manera crec que es perdrà una mica de competitivitat entre les marques de motors. Ara bé, potser així es veuria una evolució durant la temporada perquè serien molts equips els que muntarien cada marca i es podrien fer moltes proves i cadascú podria dir-hi la seva per ajudar a millorar-los.\nPel que fa al preu, no em sembla bé que hi hagi els motors “vells” a baix preu pel fet de ser vells ja que per una banda es guanyaria igualtat entre els monoplaces, però segur que els equips modestos no tindrien prou pressupost i haurien d’equipar motors d’aquest any; sense gran capacitat de millora i menys actualitzacions per part del constructor.\nJo, si s’han de retirar fabricants de motors, seria partidari d’equipar una única marca de motor per tots (com els pneumàtics) i amb igualtat de condicions i possibilitats tant per a les marques ‘reals’ com per a les marques ‘blanques’. Ara bé, potser no convé tanta igualtat per a Ecclestone…\nIvan Monells: Sempre he set partidari de veure el màxim nombre de marques desenvolupant diferents parts del cotxe. Penso que potència la innovació i fa l’esport competitiu més enllà de les curses.\nNo obstant això, el domini dels motors Mercedes realment està fent que molts aficionats de l’esport s’estiguin cansant de veure les curses. Una versió lleugerament inferior d’aquest motor és, avui dia, molt més competitiu que el d’altres fabricants. Posar-lo a més equips a la graella farà que, si fan un bon xassís, puguin competir més de tu a tu amb Mercedes. Ferrari, pel què sembla, també té un molt bon motor i el Renault no va ni amb rodes.\nSi bé es perd una part important del romanticisme d’aquest esport, crec que posar bons motors a les mans de tots els equips serà bo per l’espectacle, i ara per ara és realment necessari.\nJordi Domènech: Com en tantes altres coses, la Fórmula 1 ha de saber què vol ser. Gairebé tots amb el mateix motor significa tornar als anys 70, on qualsevol amb un motor Ford podia fabricar-se un Fórmula 1. Això farà que tota la graella sigui més competitiva, però no incentiva la participació de les marques d’automòbils, ja que aquestes volen diferenciar-se i ser notícia quan guanyen, no perquè sempre guanyen i només son notícia quan perden.\nEs parla molt de la possible entrada del grup Volkswagen a la Fórmula 1 amb Red Bull. Volkswagen té el potencial i els diners per a un esforç d’aquest tipus, però per què voldria entrar-hi? Honda ha tingut moltes dificultats començant només un any més tard, i a més Volkswagen ja es gasta els diners al mundial de ral·lis (on el Polo clarament s’assembla al cotxe de carrer) i amb Audi al mundial de resistència, on poden provar noves tecnologies.\nAixí doncs, o la Fórmula 1 busca la màxima competitivitat entre equips amb pocs motors molt semblants entre ells, o s’incentiva la creativitat alliberant les normes. Això pot fer entrar més marques, però també eixampla les distàncies…\nPer altra banda, el tema dels motors 2016 i 2015 pot ser espinós; durant anys s’ha volgut evitar una Fórmula 1 amb dues classes evitant-se la venda de xassís de l’any anterior, però no acabarà passant el mateix si es venen motors de l’any anterior?\nJust Serrainat: Crec que si els dos propulsors estan al mateix nivell (afirmació que ara mateix no és una cosa que puguem dir), estaríem davant un campionat de carrossers i\nenginyers en comptes de constructors de motors, com crec que originalment hauria de ser el campionat de fórmula 1.\nSi a més el propulsor de Mercedes, l’any vinent continua amb la superioritat manifesta d’aquest any, ens trobaríem davant d’una altra temporada relativament\navorrida amb curses molt previsibles i que faria mal a aquest esport.\nPersonalment m’agradaven molt més els antics campionats, amb varis constructors de propulsors (BMW, Mercedes, Honda, Renault, Ferrari, Cosworth) i\ncrec que haurien d’haver fomentat més l’entrada de nous fabricants, com Audi o Porsche que havien mostrat interès per la competició reina.\nEn el tema de motors de diferents temporades, com sempre pels equips petits, serà un tema de pressupost i no crec que afecti tant a la competició, ja\nque els equips grans optaran sempre pels de la temporada 2016.\nAquests són els horaris del Gran Premi en hora catalana.\nRecordeu, aquest cap de setmana toca matinar:


Govern pagarà 3,5 dòlars per cada dosis de vacuna del projecte liderat per l'OMS - Poble Andorrà\nGovern pagarà 3,5 dòlars per cada dosis de vacuna del projecte liderat per l’OMS\nAquest contingent de fàrmacs és els segon acord per rebre vacunes\nEl Govern pagarà 3,50 dòlars, uns 2,98 euros, per cada dosi de la reserva de vacunes contra la Covid-19 del projecte Covax Facility liderat per l’organització internacional l’OMS i el consorci mundial de vacunació GAVI. Aquesta adjudicació definitiva, i en modalitat de contractació d’emergència, del pagament inicial ha sortit publicada aquest dimecres al Butlletí Oficial del Principat d’Andorra (BOPA), on de moment no es detalla la quantitat concreta de dosis. El projecte Covax Facility està dissenyat perquè tots els països del món puguin accedir a les vacunes.\nCal recordar que a mitjans de setembre, el consell de ministres ja va donar llum verda a la formalització del contracte per a l’adquisició d’aquestes vacunes que gestiona l’OMS, per comprar una reserva per cobrir el 50% de la població. Per altra banda, l’executiu considera que podrà disposar amb anterioritat les vacunes provinents de França i Espanya, de la farmacèutica AstraZeneca, en el marc de les que distribuirà la Unió Europea, les quals abastarien un 15% de la població.\nEl Consell d'Europa diu que cal canviar la composició del Consell Superior de la Justícia


Informació sobre la recuperació del carnet\nAquí resolem els teus dubtes sobre com recuperar punts del carnet\nCom saber els punts del carnet?\nSaber quants punts del permís de conduir tens és molt senzill. No obstant això, solament podràs consultar-los si estàs inclòs en el Registre de Conductors i Infractors de la Direcció general de trànsit (DGT). Si estàs registrat, tens diverses opcions per consultar els teus punts a la pàgina oficial de la DGT. Aquestes opcions són les següents:\nPer mitjà del teu certificat digital o DNI, sempre que aquest sigui electrònic.\nPer mitjà d’un usuari i contrasenya si estàs donat d’alta.\nPer mitjà de la identificació de cl@ve.\nPer mitjà d’aquestes vies, no solament podràs saber quants punts del permís de conduir tens, també podràs conèixer les sancions que t’han portat a la pèrdua del permís de conduir, o de punts del permís de conduir\nCom recuperar punts del permís de conduir?\nSi ets dels conductors que vol recuperar punts del carnet però que no ha perdut tots i segueix mantenint el permís de circulació, pots fer-ho de la següent manera:\nRealitzar un curs de recuperació de punts: aquest curs és, en definitiva, un curs de reeducació vial i sensibilització que podràs realitzar una vegada cada dos any o una vegada a l’any si ets un conductor professional, i que et permet recuperar un màxim de 6 punts.\nEstar dos anys sense cometre una infracció, o tres anys si la infracció que es va cometre va ser molt greu.\nDes del dia 1 de juliol de 2006 el permís de circulació al nostre país es regeix per un sistema de punts. Aquest sistema consisteix a llevar-li punts al conductor, sigui professional o no, per cada infracció comesa. Aquestes infraccions van des de lleus a molt greus, i algunes de les més habituals a Espanya són: l’excés de velocitat, no portar el cinturó, el consum d’alcohol, l’ús del telèfon mòbil i altres dispositius, etcètera.\nCada conductor, en funció de les infraccions que ha comès i dels anys que tingui el permís de conduir disposarà d’un nombre de punts o un altre. .\nQuants punts tinc en el permís de conduir?\nSi no has comès cap infracció que t’hagi portat a perdre punts del permís de conduir tindràs 15 punts, tret que siguis un conductor novell. Si vols esbrinar quants punts tens, pots fer-ho a través de les eines que la Direcció general de trànsit posa al teu abast. És molt senzill, únicament hauràs d’estar registrat com a conductor en el Registre de Conductors i Infractors de la DGT i disposar d’un certificat digital, d’una cl@ve o d’un usuari i contrasenya. També podràs fer-ho si estàs en possessió d’un document d’identitat digital.\nQuants punts té un conductor novell?\nEls conductors novells són els conductors que acaben d’obtenir el permís de circulació. Gens més obtenir el permís, els conductors disposen de 8 punts en el permís de conduir, i fins a aconseguir el màxim de punts, és a dir 15, hauran d’estar 8 anys sense cometre cap infracció. No obstant això, l’augment de punts és progressiu. Si als 2 anys d’obtenir el permís de conduir no han comès infraccions les seves 8 punts augmentaran fins a 12, i així successivament. .\nQuè fer si perds el permís de conduir?\nSi t’enfrontes a la pèrdua del permís de conduir per esgotar punts o per una infracció greu i ja has rebut la notificació, hauràs d’obtenir un carnet nou i pots fer-ho de la següent manera:\nRealitzar un curs de reeducació vial i sensibilització que tindrà una durada de 24 hores.\nDesprés de passar el termini establert de la pèrdua de permís de conduir (6 mesos per a conductors no professionals i 3 mesos per a conductors professionals) hauràs de presentar-te a un examen teòric sobre els coneixements adquirits durant el curs. Recorda que per poder accedir a aquesta prova teòrica serà necessari apuntar-se en la Prefectura provincial de trànsit.\nQuants punts es poden perdre en un dia?\nEl total de punts que com a conductor pots perdre en un dia és de 8. Est serà el màxim de punts que es poden perdre per acumulació d’infraccions. No obstant això, és possible perdre 12 si comets una infracció considerada molt greu, la qual cosa podria portar-te a la pèrdua del permís de conduir i, per tant, a recuperar el permís de conduir.\nPerò, quins són les infraccions molt greus? Són aquelles que no són constitutives de delicte, com per exemple: la conducció temerària, estar en possessió d’un inhibidor de radars, conduir amb un vehicle amb la càrrega mal condicionada, etcètera. .\nQuan s’aconsegueixen els 15 punts del permís de conduir?\nEn obtenir el permís de conduir únicament es donen 8 punts. Per obtenir els 15 punts (el màxim de punts del permís de conduir) és necessari esperar 8 anys i no cometre cap infracció. .\nCom funciona l’augment de punts fins a obtenir els 15 punts del permís de conduir? Si com a conductor novell panses 2 anys sense cometre una infracció passaràs a tenir 12 punts, si en obtenir aquests 12 punts passes 3 anys més sense cometre una infracció passaràs a tenir 14 punts, i si després d’aquests 7 anys, panses un altre any més sense cometre una infracció passaràs a tenir 15 punts en el carnet. .\nAmb quants punts es pot conduir?\nLa DGT no estableix un mínim de punts per conduir. Mentre tinguis punts en el carnet podràs circular sense cap problema. No obstant això, quan no et quedin punts en el carnet i rebis la notificació ja no podràs agafar cap vehicle. Per aquest motiu, sempre recomanem als conductors, sobretot als conductors professionals, que després de perdre punts en el permís de conduir realitzin un curs per recuperar punts. És la millor forma d’assegurar-se el permís de conduir. .\nQuant recuperes els punts del carnet?\nVols saber quan recuperar punts del carnet perquè has comès una infracció i has perdut alguns? Per recuperar punts del permís de conduir és necessari realitzar un curs de recuperació de punts, en el qual podràs obtenir un màxim de 6 punts. No obstant això, des de la DTG et donen una altra opció per recuperar punts permís de conduir. Aquesta opció consisteix en no cometre cap infracció en un període de temps de 2 anys si la teva infracció va ser lleu o en un període de temps de 3 anys si la teva infracció és considerada molt greu.\nOn recuperar punts carnet conduir?\nRecuperar el permís de conduir o recuperar els punts del permís de conduir pots fer-ho al nostre centre de Casp en Plz. Aragó, 1, CP 50700 Casp, Zaragoza\nA més, comptem amb més de 30 anys d’experiència i amb la garantia d’organismes públics com el Ministeri de Foment, la Direcció general de trànsit (DGT) i el Ministeri d’Ocupació i Seguretat Social, i amb un equip altament qualificat en el sector del transport i la conducció.\nQuants punts es recuperen amb el curs?\nAmb el curs de recuperació de punts no pots recuperar tots els punts que vulguis. El màxim de punts possible per recuperar són 6, realitzant el curs de reeducació vial i sensibilització. .\nL’altre curs disponible, relacionat amb el sistema de punts del permís de conduir, és per a la recuperació total del permís de circulació. .\nQuant costa el curs de recuperació de punts? Hi ha diferents cursos relacionats amb el carnet per punts, i cadascun d’ells té un cost diferent. A continuació et detallem quant costa cada curs, una informació que pots trobar a la pàgina oficial de la Direcció general de trànsit:\nCurs de recuperació de punts parcial: el cost total d’aquest curs és de 174,93 euros sense impostos inclosos.\nCurs de recuperació de permís o llicència: el cost total del curs és de 329,30 euros sense impostos inclosos.\nCicle formatiu: el cost total del cicle formatiu és de 102, 90 euros sense impostos inclosos.\nQuant és el màxim de punts del carnet? El màxim de punts del carnet al que pot aspirar qualsevol conductor és a 15. No obstant això, perquè un conductor tingui 15 punts és necessari que tingui el permís de conduir un mínim de 8 anys i que durant aquest període de temps no hagi comès cap infracció de tràfic. El permís de circulació a Espanya es regeix per un sistema de punts, i per cada infracció (lleu o greu) un conductor perd el nombre de punts corresponent a aquesta infracció. .\nQuant temps es triga a recuperar els punts del carnet?\nEl temps que un conductor tard a recuperar els punts del permís de conduir variarà en funció de la via per la qual els vagi a recuperar. Existeixen dues vies i cadascuna requereix uns temps diferents. T’ho expliquem a continuació:\nSi es recuperen els punts del permís de conduir sense realitzar cap curs serà necessari que passin entre 2 i 3 anys sense cometre cap altra infracció.\nSi es recuperen els punts realitzant un curs de sensibilització i reeducació vial podràs obtenir un màxim de 6 punts després de realitzar aquest curs.\nQuants punts et lleven per alcohol?\nSi condueixes sota els efectes de l’alcohol t’enfrontes a una pèrdua de punts i, també a una multa econòmica. La quantitat de punts que pots perdre per conduir sota els efectes de l’alcohol varia en funció de la quantitat d’alcohol en sang que tinguis. Per exemple: entre 0,25 i 0,5 mg/l o entre 0,15 i 0,3 mg/l si ets novella o professional es perd un total de 4 punts. Si se superen aquestes quantitats es perden 6 punts del permís de conduir. No obstant això, per recuperar aquests punts pots realitzar un curs de sensibilització i reeducació vial per alcoholèmia. .\nQuants punts perdo per excés de velocitat? ç\nL’excés de velocitat és una de les infraccions més freqüents al nostre país. Per aquesta infracció es poden perdre des de 2 fins a 6 punts, en funció de la velocitat amb la qual se circuli. A més, aquesta infracció no solament comporta la pèrdua de punts del carnet, també una sanció econòmica. .\nAmb un excés de velocitat considerat greu es poden perdre des de 2 fins a 6 punts, si és considerat molt greu sempre es perden 6 punts i comporta una multa de 600 euros. Si vols saber, en funció dels límits de velocitat, quina velocitat suposa una infracció greu i una molt greu et recomanem que consultis la taula de velocitats de la DGT. .\nQuants punts et lleven per anar sense cinturó?\nConduir sense cinturó és una sanció molt comuna tant en conductors de vehicles com en passatgers, i és que, el Reial decret Legislatiu 339/1990, de 2 de març, estableix en l’article 117 que tots els passatgers d’un vehicle han de portar el cinturó cordat a excepció dels nens de 3 anys o menys, els qui han d’anar amb un cadira homologada.\nDit això, et preguntes quants punts et lleven per anar sense cinturó i quin és la multa? Si vas en un vehicle sense cinturó perdràs fins a 3 punts del permís de conduir i podran multar-te amb un import que proper als 200 euros. Si desitges ampliar informació sobre aquesta sanció pots fer-ho en el nostre post sobre aquest tema “Multes per no usar el cinturó de seguretat”.\nQuants punts et lleven per usar el mòbil?\nConduir usant el mòbil és una altra de les infraccions més comunes entre els espanyols, i s’inclou dins del grup d’infraccions greus de tràfic, doncs és una pràctica habitual associada a molts riscos, ja que redueix considerablement la capacitat de reacció del conductor.\nRespecte a la multa econòmica, rondarà els 200 euros i no solament això, també implicarà la pèrdua de 3 punts del permís de conduir.\nQuants punts et treuen per saltar-se un semàfor?\nSaltar-se un semàfor en vermell és una altra infracció greu, inclosa per la Direcció general de trànsit en el grup de sancions emeses per no respectar les prioritats de pas d’altres vehicles o vianants, on també s’inclou: no respectar un cedeixi el pas, un stop, un pas de vianants, etcètera.\nAquest tipus d’infraccions comporta la pèrdua de 4 punts del permís de conduir.


L'homofòbia als cossos policials, una assignatura pendent | betevé\nL'associació Gaylespol organitza una jornada per trencar tabús al voltant de la policia i els casos LGTBI\nAlberto Martínez | dissabte, 1 de juny del 2019, a les 17.09\nSer homosexual o lesbiana als cossos policials no és fàcil. L’Álvaro Sopa és policia local a Vitòria i assegura que encara s’ha de treballar a les comissaries per normalitzar l’homosexualitat. “No és habitual fer pública la teva condició sexual de forma oberta, perquè dins la comissaria patim microhomofòbia i comentaris“, diu.\nL’Álvaro explica que l’estabilitat amb la seva parella el va arrossegar a fer pública la seva relació però que el fet de pertànyer a un sector laboral com el policial fa més difícil fer el primer pas. “En un cos jerarquitzat on hi ha expectativa de poder ascendir es pot pensar que la teva condició sexual pot limitar-te“, diu l’Álvaro.\nLa diversitat sexual en l’àmbit policial\nSegons l’associació de policies LGTBI+ Gaylespol encara hi ha casos de masclisme i LGTBIfòbia a l’interior dels cossos policials. Per això per primera vegada a tot l’Estat, s’ha celebrat una jornada amb policies dedicada a la diversitat sexual i a la seguretat. El principal objectiu és lluitar contra aquests casos de discriminació i apropar la policia a la ciutadania.\nSegons la presidenta de Gaylespol, Isabel Tapia, s’ha de canviar la imatge que ha quedat dels cossos policials del passat. “La policia fa anys era repressiva cap al col·lectiu LGTBI i volem trencar aquesta percepció i fer-nos més propers amb la ciutadania“.\nDurant la jornada s’han pogut creuar testimonis i parlar dels casos LGTBI dins els cossos policials. També s’ha conversat sobre els protocols a seguir davant d’agressions contra el col·lectiu LGTBI i que aquestes es considerin delictes d’odi. Per això la xerrada ha comptat amb la presència del fiscal de delictes d’odi de Barcelona, Miguel Ángel Aguilar.\n— Guàrdia Urbana — homofòbia — homosexualitat — LGTBI — Mossos d'Esquadra\nLa policia desmantella un punt de venda de drogues per a turistes al Raval\nUn home es precipita des d’un sisè pis hores després d’apallissar la seva exparella\nEls furts i la venda ambulant de begudes, l’objectiu de la Urbana a les platges\n24 detinguts especialitzats a robar rellotges de luxe a Ciutat Vella\n16 detinguts per traslladar menors des del Marroc i després retenir-los en pisos\nXavier López: “L’educació ha de connectar amb la vida i la realitat”\nL’ibuprofèn de 600 mg i el paracetamol d’1 g només es poden comprar amb recepta\nTsunami Veïnal reclama “més seguretat i civisme” a Barcelona


La Generalitat comprarà 100 habitatges el 2018 que serviran per a lloguer social - À Punt\nLa Generalitat comprarà 100 habitatges el 2018 que serviran per a lloguer social\nEls particulars i les entitats financeres poden presentar ofertes fins al 22 de novembre / Europa Press\n08 de novembre 2018 - 15:21\nLa Generalitat destinarà enguany 11 milions d'euros a adquirir un centenar d'habitatges per a sumar-los al parc públic i destinar-los per al lloguer social. Els inquilins pagaran entre 150 i 300 euros mensuals, en funció de la seua renda.\nEl president de la Generalitat, Ximo Puig, i la consellera d'Habitatge, María José Salvador, han explicat aquest dijous en roda de premsa que als 176 municipis de la Comunitat Valenciana amb més demanda d'habitatge els particulars i les entitats financeres poden presentar ofertes fins al 22 de novembre.\n“Es tracta d’una mesura pionera en què la Generalitat regula per primera vegada el procediment per a la compra de habitatges amb l’objectiu d’augmentar el parc públic d’habitatges, que és insuficient tant per a les persones que són desnonades com per a les que volen independitzar-se”, segons la consellera d'Habitatge.\nFins ara s'ha presentat ja documentació referida a 30 habitatges, que han de complir uns requisits: tindre una antiguitat màxima de 50 anys, disposar almenys de cuina, menjador, saló, un dormitori i un bany, disposar d’ascensor si és un pis en altura i estar en condicions d'entrar-hi a viure.\nEls preus del mòdul d’habitatge de referència per a valorar les ofertes oscil·len entre 2.300 i 1.200 euros per metre quadrat a la ciutat de València. Per tant, segons ha indicat la consellera, un habitatge de 70 m² pot estar entre 160.000 i 80.000 euros.


Festes i Igualtat presenten la campanya ‘’Tinguem la festa en pau’’ - Altea Digital\nFestes i Igualtat presenten la campanya ‘’Tinguem la festa en pau’’\nDes de les regidories de Festes, encapçalada per Vicent Ripoll, i Igualtat, dirigida per Verónica López, han posat en marxa la campanya ‘’Tinguem la festa en pau’’, de cara a la celebració de les pròximes festes patronals d’Altea. Este matí ha tingut lloc la presentació de la mateixa que compta amb la col·laboració de la Federació de Moros i Cristians Sant Blai, que ha estat representada pel seu president, Pepe Alvado i Laura Lanuza, tresorera de la mateixa; la Comissió del Crist 2016, representada pel clavari, José María Escribano i la UNDEF.\nL’objectiu de la campanya, como ha explicat la regidora d’Igualtat, ‘’és fomentar el respecte i la bona convivència entre tots els alteans, alteanes, festers i visitants en estos dies per tal que celebrem les festes lliures d’actituds sexistes, homòfobes i racistes’’.\nEn este sentit cal destacar el decàleg de la campanya, on es reflecteixen una sèrie de premisses bàsiques basades en el respecte, com ara: Lligar no és assetjar, Respecta la diversitat, L’alcohol i la festa no són excusa, Si ho veus, no calles: Actua!,Assumeix i respecta que no és no i que es pot llegir en la cartelleria que estarà repartida en cada filà i en el local de la comissió del Crist, així com en altres punts del municipi.\nLa campanya compta amb la col·laboració de la Policia Local i també apareixeran en la cartelleria els telèfon de la Policia Local: 96 584 55 11, el telèfon d’Emergències: 112 i el telèfon de la Guàrdia Civil: 96 584 05 25. També es recorda el telèfon 016, d’atenció a les víctimes de violència de gènere que és confidencial, gratuït i no deixa empremta en la factura.\nVerónica López ha agraït el suport de la Federació de Moros i Cristians i del Crist 2016 en esta campanya. Tant el clavari del Crist com el president de la Federació han valorat molt positivament la iniciativa i han animat a gaudir de la festa amb germanor i respecte. També han insistit en la importància de conscienciar-se davant actituds violentes o agressives i denunciar-les als telèfons facilitats.\nLa campanya es completarà amb el repartiment de xapes a tots els festers a partir de dijous amb el lema de la mateixa, ‘’Tinguem la festa en pau, no és no’’, com el símbol de la conscienciació i reivindicació de la no violència i el respecte. Finalment la regidora animava a tot el col·lectiu fester a gaudir d’estos dies, ‘’que tots ho passem bé i que el respecte siga la nota que marque l’inici i el fi de les festes’’.\nLa Regidoria d'Igualtat posa en marxa el 2n Pla…\nLa Regidoria d'Igualtat de l'Ajuntament d'Altea es…\nLes Festes d’Altea 2021 es presenten amb cartell i…\nNotícies per Categories Select Category Agricultura i pesca (174) Altea La Vella (100) Benestar Social (557) Cicle Hídric (79) Ciutadans Estrangers (29) Comerç (542) Comunicació (123) Cultura (1,667) Educació (674) Empresa Pública (112) Esports (1,204) Festes (318) Film Office (17) Hisenda (265) Igualtat (206) Infraestructures (455) Joventut (369) Medi Ambient (511) Noves Tecnologies i Xarxes Socials (132) Ocupació (240) Participació Ciutadana (630) Projectes Europeus (118) Recursos Humans (77) Sanitat (435) Seguretat Ciutadana (283) Sense categoria (2) Turisme (879) Urbanisme (409)


El programa d’ajuts per a les sortides escolars als espais patrimonials catalans s’ha creat per subvencionar les despeses de transport d’aquells centres educatius públics catalans situats en entorns socials i econòmics desafavorits perquè puguin accedir als museus, monuments i jaciments de la Generalitat de Catalunya. L’objectiu és apropar el patrimoni cultural a tots els nens i nenes de Catalunya. El Museu de la Ciència i de la Tècnica de Catalunya (mNACTEC) és un dels museus del Departament de Cultura que forma part del programa ArGOnautes! Els ajuts de transport per arribar al mNACTEC es realitzen prèvia sol·licitud a Rodalies de Catalunya-Renfe, Ferrocarrils de la Generalitat de Catalunya o Moventis (Autocars).\nEl programa ArGOnautes! està impulsat per l’Agència Catalana del Patrimoni Cultural del Departament de Cultura i compta amb l’ajut d’entitats i empreses que també creuen en aquesta iniciativa i aposten per l’educació de les noves generacions.\nSi ets una escola considerada d'alta complexitat pel Departament d'Ensenyament pel curs 2016-2017 pots beneficiar-te dels ajuts! Sol·licita l’ajut a través de la web http://culturaeducacio.gencat.cat/argonautes/


Hospitals en Cardinia - Directori - Llistat - Guia - Hospital - Victoria - Austràlia - Hospitalsworldguide\nPàgina d'inici › Per país › Austràlia › Victoria › Hospitals en cardinia\nHospitals en cardinia Victoria > Austràlia\nHospitals en Cardinia recomanades:\nmain road, gembrook vic 3783, australia 3783 Gembrook ,Cardinia ,Victoria ,Austràlia .\nAquí trobareu tots els Hospitals en Cardinia perquè pugueu contactar o presentar-vos i rebre l'atenció mèdica que necessiteu. Aquest directori conté tots els hospitals Austràlia. La salut és una de les coses més importants de la vida i si necessitem consultar alguna cosa amb un metge, millor fer-ho tan aviat com sigui possible.\nEls 4952 habitants de Cardinia tenen diversos hospitals que poden proporcionar-los atenció mèdica. Si necessiteu trucar i demanar una cita, o fer qualsevol pregunta abans d'anar, o fer qualsevol consulta, trobeu aquí els telèfons de contacte i adreça de tots Hospitals en Cardinia.\nSi no sabeu què fer si trobeu informació que no correspon a la realitat d'aquest directori, us direm: contacteu amb nosaltres i feu-nos saber on es troba aquest error per rectificar-lo i podem seguir sent útil. A totes les persones que cerquen Hospitals en Cardinia.\nHospitals en Cardinia per categoria\nHospitals públics a Cardinia (Austràlia). Introduïu i trobeu el que necessiteu trobar. Dins de l'enllaç de cada hospital, veureu tota la informació de contacte, com ara el correu electrònic, el telèfon i l'adreça ubicats en un mapa. També veureu comentaris d'altres usuaris sobre cada centre\nUn bon hospital, que sobresurt en oferir sempre la millor atenció al pacient, guanya la seva confiança, la de la seva família, els coneguts i, a poc a poc, el seu prestigi davant els ciutadans. Si necessiteu trobar hospitals privats fiables Cardinia (Austràlia), cerqueu-los aquí\nMostrant 1 Hospitals en Cardinia\nHospitals en Cardinia per ciutat\nVeure tot: Hospitals en Cardinia per ciutat\nMés destacats Hospitals en Cardinia